**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2021 M. VASARIO 18 D. SPRENDIMO NR. T1-37 „DĖL PRITARIMO teikti PROJEKTą „PLUNGĖS RAJONO SAVIVALDYBĖS GATVIŲ APŠVIETIMO MODERNIZAVIMAS, II ETAPAS“ IR LĖŠŲ SKYRIMO“ PAKEITIMO**

2023 m. vasario 23 d. Nr. T1-

Plungė

Plungės rajono savivaldybės taryba n u s p r e n d ž i a:

Pakeisti Plungės rajono savivaldybės tarybos 2021 m. vasario 18 d. sprendimo Nr. T1-37 „Dėl pritarimo teikti projektą „Plungės rajono savivaldybės gatvių apšvietimo modernizavimas, II etapas“ ir lėšų skyrimo“ 2 punktą ir jį išdėstyti taip:

„2. Lietuvos Respublikos energetikos ministerijai priėmus sprendimą finansuoti Projektą, prisidėti prie Projekto įgyvendinimo Savivaldybės lėšomis ne mažiau 50 proc. visų tinkamų finansuoti Projekto išlaidų bei padengti tinkamas ir netinkamas finansuoti, tačiau Projektui įgyvendinti būtinas išlaidas, kurių nepadengia Projekto finansavimas, skiriant Projektui įgyvendinti ne mažiau 250 000,00 eurų.“

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Finansų ir biudžeto skyriaus vedėja Daiva Mažeikienė

Strateginio planavimo ir investicijų skyriaus vedėja Žaneta Vaitkuvienė

Juridinio ir personalo administravimo skyriaus vedėjas Vytautas Tumas

Sprendimą rengė Strateginio planavimo ir investicijų skyriaus vyr. specialistė Eglė Makarevičienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2021 M. vasario 18 D. SPRENDIMO NR. T1-37 „DĖL PRITARIMO teikti PROJEKTą „PLUNGĖS RAJONO SAVIVALDYBĖS GATVIŲ APŠVIETIMO MODERNIZAVIMAS, II ETAPAS“ IR LĖŠŲ SKYRIMO“ PAKEITIMO“**

2023 m. vasario 3 d.

Plungė

**1. Parengto teisės akto projekto tikslai, uždaviniai, problemos esmė**.

Pakeisti Plungės rajono savivaldybės tarybos 2021 m. vasario 18 d. sprendimo Nr. T1-37 „Dėl pritarimo teikti projektą „Plungės rajono savivaldybės gatvių apšvietimo modernizavimas, II etapas“ ir lėšų skyrimo“ 2 punktą, jame nurodant, kad, Lietuvos Respublikos energetikos ministerijai priėmus sprendimą finansuoti Projektą, prisidėti prie Projekto įgyvendinimo Savivaldybės lėšomis ne mažiau 50 proc. visų tinkamų finansuoti Projekto išlaidų bei padengti tinkamas ir netinkamas finansuoti, tačiau Projektui įgyvendinti būtinas išlaidas, kurių nepadengia Projekto finansavimas, skiriant Projektui įgyvendinti ne mažiau 250 000,00 eurų.

**2. Kaip šiuo metu yra sprendžiami projekte aptarti klausimai.**

Įgyvendinant projektą yra numatyta atnaujinti apšvietimą 9-iose Plungės rajono seniūnijose. Planuojama 43-jose gatvėse ar jų atkarpose atnaujinti 302 šviestuvus, 283 atramas, 10 098 m elektros kabelių ir 6 maitinimo spintas.

Projekto tikslas – sumažinti energijos suvartojimą gatvių apšvietimo infrastruktūroje, gatvių apšvietimo modernizavimas, didinant energijos vartojimo efektyvumą, galutines energijos sąnaudas sumažinti ne mažiau kaip 40 procentų.

Projekto vykdytoja – Plungės rajono savivaldybės administracija.

Projekto trukmė – 24 mėn. Projekto trukmę planuojama pratęsti, nes užsitęsė TDP paruošimas ir jo ekspertizė.

**3. Kodėl būtina priimti sprendimą, kokių pozityvių rezultatų laukiama.**

Numatomos investicijų (šviestuvų pakeitimas, atramų pakeitimas, elektros kabelis, maitinimo spinta) kainos buvo apskaičiuotos, remiantis sustambintų statybos darbų kainų apskaičiavimų (XXXVI) pagal 2020 m. balandžio mėn. skaičiuojamąsias resursų rinkos kainas skyriuje „Resursų sąrašas“. Kainos yra ženkliai pasikeitusios, todėl būtina perskaičiuoti investicijų sumą atsižvelgiant 2023 m. kainas.

**4. Siūlomos teisinio reguliavimo nuostatos.**

Patvirtinus Plungės rajono savivaldybės tarybos sprendimą, bus gautas pritarimas prisidėti prie projekto įgyvendinimo reikalingą sumą ir vykdyti rangos darbų pirkimo procedūras.

**5. Pateikti skaičiavimus, išlaidų sąmatas, nurodyti finansavimo šaltinius.**

IP paruoštas ir pateiktas vertinimui 2021 m. kovo 15 d. Investicijų vertė buvo apskaičiuota remiantis sustambintų statybos darbų kainų apskaičiavimų (XXXVI) pagal 2020 m. balandžio mėn. skaičiuojamąsias resursų rinkos kainas skyriuje „Resursų sąrašas“.

Pagal pasirašytą Finansavimo sutartį bendra Projekto vertė **–** 452 633,40 Eur, iš jų ES lėšos – 225 116,00 Eur; SB lėšos – 227 517,40 Eur.

Atsižvelgiant į statistikos departamento skelbiamus duomenis, kad metinė infliacija Lietuvoje 2022 m. gruodžio mėn., palyginti su 2021 m. gruodžio mėn., sudarė 21,7%, bei remiantis paruoštu ir ekspertuotu TDP, matome, kad bendra 43 gatvių apšvietimo modernizavimo suma būtų apie 1 414 037,46 Eur.

**6. Nurodyti, kokius galiojančius aktus reikė tų pakeisti ar pripažinti netekusiais galios, priėmus sprendimą pagal teikiamą projektą.**

Pakeisti Plungės rajono savivaldybės tarybos 2021 m. vasario 18 d. sprendimo Nr. T1-37 „Dėl pritarimo teikti projektą „Plungės rajono savivaldybės gatvių apšvietimo modernizavimas, II etapas“ ir lėšų skyrimo“ 2 punktą.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos pasireiškimo galimybių nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Strateginio planavimo ir investicijų skyriui ir Vietos ūkio skyriui.

**11. Kita svarbi informacija.**

Nėra.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Galutinės elektros sąnaudos mažesnės apie 40%* |  |
| *Finansams* |  | *nenumatomas* |
| *Socialinei aplinkai* | *Saugesnė gyvenamoji ir darbo aplinka* |  |
| *Viešajam administravimui* |  | *nenumatomas* |
| *Teisinei sistemai* |  | *nenumatomas* |
| *Kriminogeninei situacijai* |  | *nenumatomas* |
| *Aplinkai* | *Atsakingas požiūris į aplinką ir klimato kaitą. Mažinama CO2 emisija* |  |
| *Administracinei naštai* |  |  |
| *Regiono plėtrai* |  | *nenumatomas* |
| *Kitoms sritims, asmenims ar jų grupėms* |  |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus

vyr. specialistė Eglė Makarevičienė