**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL INDIVIDUALIŲ BUITINIŲ NUOTEKŲ VALYMO ĮRENGINIŲ ĮSIGIJIMO IR ĮRENGIMO DALINIO KOMPENSAVIMO TVARKOS APRAŠO PATVIRTINIMO**

2023 m. vasario 23 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos geriamojo vandens tiekimo ir nuotekų tvarkymo įstatymo 12 straipsnio 2 dalimi, Nuotekų tvarkymo reglamentu, patvirtintu Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl Nuotekų tvarkymo reglamento patvirtinimo“ ir jo pakeitimais, Nuotekų valymo įrenginių taikymo reglamentu, patvirtintu Lietuvos Respublikos aplinkos ministro 2006 m. rugsėjo 11 d. įsakymu Nr. D1-412 „Dėl Nuotekų valymo įrenginių taikymo reglamento patvirtinimo“ ir jo pakeitimais, Plungės rajono savivaldybės taryba nusprendžia:

1. Patvirtinti Individualių buitinių nuotekų valymo įrenginių įsigijimo ir įrengimo dalinio kompensavimo tvarkos aprašą (pridedama).
2. Pripažinti netekusiu galios Plungės rajono savivaldybės tarybos 2022 m. gruodžio 22 d. sprendimą Nr. T1-271 „Dėl Individualių buitinių nuotekų valymo įrenginių įsigijimo ir įrengimo dalinio kompensavimo tvarkos aprašo patvirtinimo“.
3. Skelbti šį sprendimą Teisės aktų registre ir Savivaldybės interneto svetainėje [www.plunge.lt](http://www.plunge.lt).

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Vietos ūkio skyriaus vedėjas Arvydas Liutika

Protokolo skyriaus kalbos tvarkytoja Simona Grigalauskaitė

Sprendimą rengė Vietos ūkio skyriaus vyresnysis specialistas Andrius Stonkus

PATVIRTINTA

Plungės rajono savivaldybės

tarybos 2023 m. vasario 23 d.

sprendimu Nr. T1-

**INDIVIDUALIŲ BUITINIŲ NUOTEKŲ VALYMO ĮRENGINIŲ ĮSIGIJIMO IR ĮRENGIMO DALINIO KOMPENSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Individualių buitinių nuotekų valymo įrenginių (toliau – Įrenginiai) įsigijimo ir įrengimo dalinio kompensavimo tvarkos aprašas (toliau – Aprašas) reglamentuoja Plungės rajono savivaldybės (toliau – Savivaldybė) gyventojų ir Plungės rajono daugiabučių gyvenamųjų namų bendrojo naudojimo objektų valdytojų prašymų teikimo, vertinimo ir lėšų skyrimo už individualių buitinių nuotekų valymo įrenginių įsigijimą ir įrengimą tvarką.

2. Įrenginių įsigijimas ir įrengimas iš dalies kompensuojamas Savivaldybės biudžeto lėšomis šio Aprašo nustatyta tvarka.

3. Aprašas taikomas tik buityje susidarančioms nuotekoms tvarkyti.

4. Kompensacijos Įrenginių įsigijimui ir įrengimui gali būti skiriamos tik tuo atveju, kai nėra techninės galimybės prisijungti prie centralizuotų nuotekų surinkimo tinklų arba kai nuotekų surinkimo tinklai yra toliau kaip 45 m nuo pareiškėjo sklypo ribos.

5. Prašymus kompensacijai gauti gali teikti vienbučių, dvibučių gyvenamųjų namų savininkai, savo gyvenamąją vietą deklaravę Plungės rajono savivaldybėje, ir Plungės rajono daugiabučių gyvenamųjų namų bendrojo naudojimo objektų valdytojai (toliau – Pareiškėjai), kurie yra atlikę Įrenginių statybos darbus Plungės rajone ir visiškai užbaigę juos Lietuvos Respublikos teisės aktuose nustatyta tvarka. Tinkamomis kompensuoti paraiškos galės būti pripažintos tų Pareiškėjų, kurie įrenginius įsirengė ne anksčiau kaip 2021 m. sausio 1 dieną.

6. Kvietimai teikti prašymus skelbiami einamaisiais metais nuo liepos 1 d. iki rugsėjo 30 d. Savivaldybės interneto svetainėje [www.plunge.lt](http://www.plunge.lt) ir vietinėje spaudoje.

**II SKYRIUS**

**REIKALAVIMAI BUITINIŲ NUOTEKŲ TVARKYMO ĮRENGINIAMS**

7. Nuotekų valymo įrenginiai turi atitikti Nuotekų tvarkymo reglamento, patvirtinto Lietuvos Respublikos aplinkos ministro 2006 m. gegužės 17 d. įsakymu Nr. D1-236 ir jo pakeitimais bei Nuotekų valymo įrenginių taikymo reglamento, patvirtinto Lietuvos Respublikos aplinkos ministro 2006 m. rugsėjo 11 d. įsakymu Nr. D1-412 „Dėl Nuotekų valymo įrenginių taikymo reglamento patvirtinimo“ ir jo pakeitimais, reikalavimus.

8. Įrenginiai turi turėti Europos Sąjungos CE ženklinimą.

**III SKYRIUS**

**PRAŠYMŲ TEIKIMAS, VERTINIMAS, LĖŠŲ SKYRIMO TVARKA**

9. Nustatytos formos prašymai (pagal šio Aprašo priedą) priimami ir registruojami Plungės rajono savivaldybės administracijos Bendrųjų reikalų skyriuje kiekvienais metais nuo liepos 1 d. iki rugsėjo 30 d. Kvietimas teikti prašymus skelbiamas vietinėje spaudoje, Savivaldybės interneto svetainėje [www.plunge.lt](http://www.plunge.lt).

10. Su prašymu turi būti pateikti šie dokumentai:

10.1. Nekilnojamojo turto registro centrinio duomenų banko išrašo apie nuosavybės teise įregistruotą pastatą ir žemės sklypą, kuriame įrengti Įrenginiai, kopija;

10.2. Pareiškėjo gyvenamosios vietos deklaracija ir pažyma apie būste gyvenamąją vietą deklaravusių asmenų skaičių;

10.3. Pareiškėjo vardu išrašyti medžiagų, Įrenginių įsigijimo, statybos darbų atlikimo ir kitas išlaidas pagrindžiantys dokumentai (PVM sąskaitos faktūros, sąskaitos faktūros) ir išlaidų apmokėjimą įrodantys dokumentai (banko arba kitos kredito įstaigos sąskaitos išrašai, kasos kvitai ir kt.);

10.4. Įrenginių eksploatacinių savybių deklaracija (Įrenginio sertifikatas). Įrenginio išvalomos ir į gamtinę aplinką išleidžiamos buitinės nuotekos negali viršyti Reglamente nurodytų užterštumo reikšmių;

10.5. Įrenginio tiekėjo (gamintojo) ar statybos darbus atlikusio rangovo pasirašyto Įrenginio paleidimo–derinimo darbų akto kopija;

10.6. UAB „Plungės vandenys“ išduota pažyma Pareiškėjo techninių galimybių prisijungti prie centralizuotų nuotekų surinkimo tinklų (esamų ir planuojamų nutiesti per artimiausius 5 (metus).

11. Prašymus pagal šiame Apraše nustatytus reikalavimus vertina Savivaldybės administracijos direktoriaus įsakymu sudaryta komisija (toliau – Komisija). Komisijos veiklai vadovauja pirmininkas. Komisijos posėdžius protokoluoja Komisijos posėdžio sekretorius, o jam nedalyvaujant − vienas iš Komisijos narių, paskirtas Komisijos pirmininko.

12. Pasibaigus kvietime nurodytam terminui teikti prašymus, Komisijos narys, kuriam pavesta koordinuoti prašymų priėmimą, per 20 (dvidešimt) darbo dienų patikrina gautų dokumentų tinkamumą, ir, nustatęs pateiktų dokumentų trūkumus, informuoja Pareiškėjus. Pareiškėjai per 5 (penkias) darbo dienas privalo pašalinti pateiktų dokumentų trūkumus.

13. Kompensavimo prioritetai teikiami:

13.1. gyventojams įrašytiems į rezervinį sąrašą kompensacijoms gauti;

13.2. daugiavaikėms šeimoms (vaikai, gyvenantys su pareiškėju);

13.3. pastate gyvenamąją vietą deklaravusiam neįgaliam asmeniui/ims (pripažintas 0-55 proc. ir daugiau nedarbingumas);

13.4. daugiabučiams gyvenamiesiems namams:

13.4.1. vartotojų skaičius (daugiabučiame name deklaruotų gyventojų skaičius);

13.4.2. butų skaičius name;

13.5. vartotojų skaičius (būste deklaruoti gyventojai);

13.6. asmenims, anksčiau pagal datą ir laiką Savivaldybės administracijai pateikusiems paraiškas.

14. Komisijos posėdžiai yra teisėti, kai posėdyje dalyvauja daugiau kaip pusė visų Komisijos narių.

15. Komisija sprendimus priima posėdžiuose paprasta balsų dauguma atviru vardiniu balsavimu; posėdžio eiga ir sprendimai įforminami protokolu.

16. Visi nustatytus reikalavimus atitinkantys prašymai yra įtraukiami į prašymų eilę daliniam finansavimui gauti. Prašymai, kuriems einamaisiais metais dėl viršyto Savivaldybės biudžete numatyto paskirstyti lėšų limito nebus skirtas finansavimas, įtraukiami į rezervinę prašymų eilę. Kitų metų biudžete numačius lėšas Įrenginių statybos išlaidoms iš dalies kompensuoti, į eilę prioriteto tvarka įrašomi prašymai iš rezervinės prašymų eilės.

17. Apie numatytas skirti (neskirti) lėšas Pareiškėjai informuojami per 20 (dvidešimt) darbo dienų nuo prašymų pateikimo termino pasibaigimo.

18. Pareiškėjui atsisakius finansavimo, finansavimas siūlomas kitam Pareiškėjui eilės tvarka.

19. Sudarius Pareiškėjų, kuriems siūloma skirti dalinį finansavimą, prašymų eilę, parengiamas Savivaldybės administracijos direktoriaus įsakymas dėl lėšų skyrimo.

20. Savivaldybės administracijos direktoriaus įsakymu skirtų biudžeto lėšų panaudojimo kontrolę vykdo Vietos ūkio skyrius.

21. Kompensuojama (apmokama) 50 proc. patirtų išlaidų, tačiau ne daugiau kaip 1 000 Eur (vienas tūkstantis eurų). Dvibučių ir daugiabučių gyvenamųjų namų bendrojo naudojimo valdytojams – ne daugiau kaip 800 Eur ( aštuoni šimtai eurų) vienam butui.

22. Išlaidos kompensuojamos (apmokamos) į Pareiškėjo nurodytą banko sąskaitą per 30 (trisdešimt) kalendorinių dienų nuo Savivaldybės administracijos direktoriaus įsakymo ir Savivaldybės biudžeto lėšų naudojimo sutarties sudarymo dienos.

**IV SKYRIUS**

**BAIGIAMOSIOS NUOSTATOS**

23. Kilę ginčai sprendžiami Lietuvos Respublikos įstatymų nustatyta tvarka.

24. Aprašas gali būti keičiamas, papildomas ar pripažįstamas netekusiu galios Savivaldybės tarybos sprendimu.

25. Savivaldybės administracija pasilieka teisę einamaisiais metais neskelbti naujų kvietimų teikti paraiškas, jei rezerviniame sąraše esančių gyventojų paraiškų suma viršija arba yra lygi biudžete numatytoms lėšoms.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Individualių buitinių nuotekų valymo įrenginių įsigijimo ir įrengimo dalinio kompensavimo tvarkos aprašo

priedas

**PARAIŠKA**

**DĖL INDIVIDUALIŲ BUITINIŲ NUOTEKŲ VALYMO ĮRENGINIŲ**

**ĮSIGIJIMO IR ĮRENGIMO DALINIO KOMPENSAVIMO**

\_\_\_\_\_\_\_\_\_\_\_\_\_\_

(pateikimo data)

Plungės rajono savivaldybės administracijai

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vardas, pavardė, telefono Nr., el. paštas)

20\_\_\_ metais adresu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

esu įsirengęs individualių buitinių nuotekų valymo įrenginį.

*Informuoju, kad (pažymėti pasirinktą variantą X):*

□ esame daugiavaikė šeima;

□ būste gyvena neįgalus asmuo.

Vartotojų skaičius (deklaruoti gyventojai)\_\_\_\_\_ vnt.

Prašau kompensaciją pervesti į \_\_\_\_\_\_\_\_\_\_\_\_\_\_\_sąskaitą Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(banko pavadinimas)

*Pateikiu šiuos dokumentus, (pažymėti pasirinktą X):*

□ Nekilnojamojo turto registro centrinio duomenų banko išrašo apie nuosavybės teise įregistruotą pastatą ir žemės sklypą, kuriame įrengti įrenginiai, kopija;

□ Pareiškėjo gyvenamosios vietos deklaracija ir pažyma apie būste gyvenamąją vietą deklaravusių asmenų skaičių;

□ Pareiškėjo vardu išrašyti medžiagų, įrenginių įsigijimo, statybos darbų atlikimo ir projektinės dokumentacijos rengimo pagrindžiantys dokumentai (PVM sąskaitos faktūros, sąskaitos faktūros) ir išlaidų apmokėjimą įrodantys dokumentai (banko arba kitos kredito įstaigos sąskaitos išrašai, kasos kvitai ir kt.);

□ Įrenginių eksploatacinių savybių deklaracija (Įrenginio sertifikatas). Įrenginio išvalomos ir į gamtinę aplinką išleidžiamos buitinės nuotekos negali viršyti Reglamente nurodytų užterštumo reikšmių;

□ Įrenginio tiekėjo (gamintojo) ar statybos darbus atlikusio rangovo pasirašyto Įrenginio paleidimo–derinimo darbų akto kopija;

□ UAB „Plungės vandenys“ išduota pažyma Pareiškėjo techninių galimybių prisijungti prie centralizuotų nuotekų surinkimo tinklų (esamų ir planuojamų nutiesti per artimiausius 5 (metus).

Kiti dokumentai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareiškėjas \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

**VIETOS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL INDIVIDUALIŲ BUITINIŲ NUOTEKŲ VALYMO ĮRENGINIŲ ĮSIGIJIMO IR ĮRENGIMO DALINIO KOMPENSAVIMO TVARKOS APRAŠO PATVIRTINIMO“**

2023 m. vasario 7 d.

Plungė

**1. Parengto teisės akto projekto tikslai, uždaviniai, problemos esmė**. 2023 m. sausio 30 d. Lietuvos Respublikos aplinkos ministro įsakymu pakeistas statybos techninis reglamentas STR 1.05.01:2017 ir panaikintas 3 priedo 1.5 papunktis, kuriuo panaikintas reikalavimas gauti statybą leidžiantį dokumentą ir vykdyti statybos užbaigimo procedūras naujai statomiems nuotekų valymo įrenginiams.

**2. Kaip šiuo metu yra sprendžiami projekte aptarti klausimai.** Iki šiol vadovaujamasi Plungės rajono savivaldybės tarybos 2022 m. gruodžio 22 d. sprendimu Nr. T1-271 „Dėl individualių buitinių nuotekų valymo įrenginių įsigijimo ir įrengimo dalinio kompensavimo tvarkos aprašo patvirtinimo“ patvirtintu individualių buitinių nuotekų valymo įrenginių įsigijimo ir įrengimo dalinio kompensavimo tvarkos aprašu.

**3. Kodėl būtina priimti sprendimą, kokių pozityvių rezultatų laukiama.** Priėmus sprendimą, bus mažinama biurokratinė našta ir kaštai namų ūkiams, kurie negali prisijungti prie centralizuotų nuotekų tinklų, sudaromos galimybės greičiau ir paprasčiau įsirengti individualius nuotekų įrenginius. Kartu gerinama gyvenamųjų teritorijų ekologinė būklė.

**4. Siūlomos teisinio reguliavimo nuostatos. Savivaldybės tarybos sprendimu bus patvirtintas** Individualių buitinių nuotekų valymo įrenginių įsigijimo ir įrengimo dalinio kompensavimo tvarkos aprašas.

**5. Pateikti skaičiavimus, išlaidų sąmatas, nurodyti finansavimo šaltinius.** Iš Aplinkos apsaugos rėmimo specialiosios programos kompensacijoms numatoma skirti 10 000 Eur.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Pripažinti netekusiu galios Plungės rajono savivaldybės tarybos 2022 m. gruodžio 22 d. sprendimą Nr. T1-271 „Dėl Individualių buitinių nuotekų valymo įrenginių įsigijimo ir įrengimo dalinio kompensavimo tvarkos aprašo patvirtinimo“.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybė yra. Vertinimas atliekamas (pažyma pridedama).

**8. Nurodyti, kieno iniciatyva sprendimo projektas yra parengtas.** Plungės rajono savivaldybės Vietos ūkio skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas**. Patvirtintas sprendimas turi būti paskelbtas Teisės aktų registre ir Plungės rajono savivaldybės interneto svetainėje.

**11. Kita svarbi informacija**. Nėra.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos kompensuoti atliekamus nuotekų valymo įrenginių įsigijimo ir montavimo išlaidas, kas padidins gyventojų perkamąją galią ir sudarys galimybę sutaupytus pinigus skirti kitoms reikmėms.* | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* | *Įgyvendintos Lietuvos Respublikos savivaldybių aplinkos apsaugos rėmimo specialiosios programos įstatymo 2 straipsnio 3 dalies nuostatos.* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Pašalinti taršos šaltiniai* | *Nenumatomas* |
| *Administracinei naštai* | *Nenumatomas* | *Padidės administracinė našta Savivaldybės administracijai įgyvendinant tvarkos aprašo nuostatas.* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Vietos ūkio skyriaus vyresnysis specialistas Andrius Stonkus