**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SAVIVALDYBĖS TURTO PATIKĖJIMO SUTARČIŲ NUTRAUKIMO IR PLUNGĖS RAJONO SAVIVALDYBĖS TURTO PERDAVIMO VIEŠAJAI ĮSTAIGAI PLUNGĖS RAJONO GREITAJAI MEDICINOS PAGALBAI**

**PAGAL PANAUDOS SUTARTĮ**

2023 m. vasario 23 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, 14 straipsnio 1 dalies 2 punktu, 3 ir 4 dalimis bei atsižvelgdama į viešosios įstaigos Plungės rajono greitosios medicinos pagalbos 2023 m. sausio 10 d. raštą Nr. S-5 „Dėl ilgalaikio turto perdavimo panaudos pagrindais“, Plungės rajono savivaldybės taryba nusprendžia:

1. Nutraukti su viešąja įstaiga Plungės rajono greitąja medicinos pagalba:
   1. 2020 m. lapkričio 6 d. Plungės rajono savivaldybės turto patikėjimo sutartį Nr. BT6-02-73;
   2. 2022 m. lapkričio 3 d. Savivaldybės ilgalaikio turto patikėjimo sutartį Nr. BT6-02-37.
2. Perduoti viešajai įstaigai Plungės rajono greitajai medicinos pagalbai, juridinis asmens kodas 170091071, jos įstatuose numatytai veiklai vykdyti iki 2023 m. birželio 29 d. valdyti ir naudotis panaudos pagrindais pagal panaudos sutartį Plungės rajono savivaldybei nuosavybės teise priklausantį turtą:
   1. Nekilnojamąjį turtą – pastatą – garažą (registro Nr. 44/2229203, unikalus Nr. 6897-1003-8097, pažymėjimas plane 12 G1p, bendras plotas 422,73 kv. m), esantį Beržų akl. 7, Plungės m. Įsigijimo vertė – 8 721,44 Eur; likutinė vertė 2023 m. sausio 31 d. – 5 132,58 Eur;
   2. Nekilnojamąjį turtą – negyvenamąją patalpą – garažą (registro Nr. 44/1527892, unikalus Nr.4400-2391-1433:7610, pastato, kuriame yra patalpa, pažymėjimas plane 6G1p, bendras plotas 270,90 kv. m), esantį J.Tumo-Vaižganto g. 97B-1, Plungės m. Įsigijimo vertė – 18 410,28 Eur; likutinė vertė 2023 m. sausio 31 d. – 10 820,41 Eur;
   3. Ilgalaikį materialiųjų turtą – automobilį „Volkswagen Transporter“, valstybinis Nr. DRC 864, įsigijimo vertė – 91 440,01 Eur, likutinė vertė 2023 m. sausio 31 d. – 0,00 Eur.
3. Perduoti po viešosios įstaigos Panevėžio miesto greitosios medicinos pagalbos stoties, viešosios įstaigos Marijampolės greitosios medicinos pagalbos stoties, viešosios įstaigos Mažeikių greitosios medicinos pagalbos centro, viešosios įstaigos Plungės rajono greitosios medicinos pagalbos, viešosios įstaigos Kaišiadorių greitosios medicinos pagalbos stoties, viešosios įstaigos Raseinių rajono greitosios medicinos pagalbos stoties, viešosios įstaigos Akmenės rajono greitosios medicinos pagalbos centro, viešosios įstaigos Kauno rajono greitosios medicinos pagalbos stoties, viešosios įstaigos Šiaulių greitosios medicinos pagalbos stoties, viešosios įstaigos Radviliškio rajono greitosios medicinos pagalbos centro, viešosios įstaigos Molėtų rajono greitosios medicinos pagalbos centro, viešosios įstaigos Jonavos greitosios medicinos pagalbos stoties, viešosios įstaigos Alytaus rajono savivaldybės greitosios medicinos pagalbos stoties, viešosios įstaigos Greitosios medicinos pagalbos stoties ir viešosios įstaigos Klaipėdos greitosios medicinos pagalbos stoties reorganizavimo veiksiančiai viešajai įstaigai Greitajai medicinos pagalbos tarnybai, juridinio asmens kodas 235042580, jos įstatuose numatytai veiklai vykdyti 10 metų valdyti ir naudoti panaudos pagrindais pagal panaudos sutartį Plungės rajono savivaldybei nuosavybės teise priklausantį turtą, nurodytą šio sprendimo 2 punkte.
4. Perduoti viešajai įstaigai Plungės rajono greitajai medicinos pagalbai iki 2023 m. birželio 30 d. pagal panaudos sutartį jos įstatuose nurodytai veiklai vykdyti Plungės rajono savivaldybei nuosavybės teise priklausantį turtą:
   1. Ilgalaikį materialiųjų turtą – lengvąjį automobilį VW Tiquan 170030, valstybinis Nr. GAN 609, įsigijimo vertė – 264,25 Eur, likutinė vertė 2023 m. sausio 31 d. – 220,19 Eur;
   2. Ilgalaikį materialiųjų turtą – greitosios medicinos pagalbos automobilį VW Transporter T5, valstybinis Nr. JRO 463, įsigijimo vertė – 6 514,81 Eur, likutinė vertė 2023 m. sausio 31 d. – 5 429,00 Eur.
5. Įgalioti Plungės rajono savivaldybės administracijos direktorių pasirašyti susitarimą dėl sprendimo 1 punkte įvardytų Savivaldybės turto patikėjimo sutarčių nutraukimo ir Savivaldybės turto, įvardyto sprendimo 2, 3 ir 4 punktuose, panaudos sutarčių sudarymo.

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimo projektą rengė Turto skyriaus vedėja Živilė Bieliauskienė

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL SAVIVALDYBĖS TURTO PATIKĖJIMO SUTARČIŲ NUTRAUKIMO IR PLUNGĖS RAJONO SAVIVALDYBĖS TURTO PERDAVIMO VIEŠAJAI ĮSTAIGAI PLUNGĖS RAJONO GREITAJAI MEDICINOS PAGALBAI**

**PAGAL PANAUDOS SUTARTĮ“**

2023 m. vasario 6 d.

Plungė

**1. Parengto teisės akto projekto tikslai.** Pakeistas Lietuvos Respublikos sveikatos priežiūros įstaigų įstatymo 39 straipsnis, kuriame numatyta, kad greitosios medicinos pagalbos tarnybos perkeliamos iš savivaldybių į valstybės įstaigų nomenklatūrą. Taip pat 2022 m. gegužės 19 d. buvo priimtas Lietuvos Respublikos sveikatos sistemos įstatymo 2 straipsnio pakeitimas ir papildymas 191 straipsniu, pakeitimais numatyta, kad greitosios medicinos pagalbos paslaugas Lietuvoje teiks viena Greitosios medicinos pagalbos tarnyba, kurios savininkė yra valstybė (Sveikatos apsaugos ministerija įgyvendins valstybės, kaip viešosios įstaigos savininkės, teises ir pareigas). Šiuo metu VšĮ Plungės greitosios medicinos pagalbos naudojamos patalpos yra Savivaldybei nuosavybės teise priklausančiuose pastatuose. Atsižvelgiant į tai, kad turtinės ir neturtinės teisės perduotos valstybės nuosavybėn, atsižvelgiant į VšĮ Plungės rajono greitosios medicinos pagalbos 2023 m. sausio 10 d. raštą Nr. S-5 „Dėl ilgalaikio turto perdavimo panaudos pagrindais“, Savivaldybės administracija siūlo sprendimo projekte įvardytą turtą perduoti valdyti VšĮ Plungės greitajai medicinos pagalbai pagal panaudos sutartį, nutraukiant šiuo metu galiojančias patikėjimo sutartis.

1. **Kaip šiuo metu yra sprendžiami projekte aptarti klausimai.** Vykdomos galiojančios Savivaldybės turto patikėjimo sutartys.

**3. Kodėl būtina priimti sprendimą, kokių pozityvių rezultatų laukiama.** Priėmus sprendimą, įsigytas turtas bus naudojamas savarankiškajai funkcijai – pirminei asmens ir visuomenės sveikatos priežiūrai – vykdyti.

**4. Siūlomos teisinio reguliavimo nuostatos.** Leisti perduoti viešajai įstaigai Plungės rajono greitajai medicinos pagalbai dešimties metų terminui pagal panaudos sutartį jos įstatuose nurodytai veiklai vykdyti Plungės rajono savivaldybei nuosavybės teise priklausantį turtą, nurodytą 2 punkte ir iki 2023 m birželio 30 d. sprendimo 3 punkte nurodytą turtą.

**5. Pateikti skaičiavimus, išlaidų sąmatas, nurodyti finansavimo šaltinius.** Sprendimui įgyvendinti Savivaldybės biudžeto lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Atsižvelgiant į VšĮ Plungės rajono greitosios medicinos pagalbos 2023 m. sausio 10 d. gautą raštą Nr. S-5 „Dėl ilgalaikio turto perdavimo panaudos pagrindais“.

**9. Nurodyti, kuri sprendimo projekto pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Tarybos sprendimasturi būti išsiųstas viešajai įstaigai Plungės rajono greitajai medicinos pagalbai.

**11. Kita svarbi informacija.** Nėra.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma.* |
| *Teisinei sistemai* | *Numatomas teisinis reguliavimas neprieštarauja įstatymams ir juos įgyvendinamiesiems aktams.* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vedėja Živilė Bieliauskienė