**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**Dėl plungės rajono savivaldybės tarybos 2022 M. GRUODŽIO 22 D. SPRENDIMO NR. T1-281 „DĖL PASTATO SUTEIKIMO PANAUDOS TEISE PLUNGĖS RAJONO KARKLĖNŲ KAIMO ŠEIMŲ BENDRUOMENEI „KARKLUOJA““ PAKEITIMO**

2023 m. vasario 23 d. Nr. T1-

Plungė

Plungės rajono savivaldybės taryba nusprendžia:

1. Pakeisti Plungės rajono savivaldybės tarybos 2022 m. gruodžio 22 d. sprendimo Nr. T1-281 „Dėl pastato suteikimo panaudos teise Plungės rajono Karklėnų kaimo šeimų bendruomenei „Karkluoja““ 1 punktą, ir išdėstyti jį nauja redakcija:

„1. Leisti perduoti penkerių metų laikotarpiui nuo 2022 m. gruodžio 23 d. iki 2027 m. gruodžio 23 d., bet ne ilgiau kaip iki objekto privatizavimo pradžios, panaudos teise Plungės rajono Karklėnų kaimo šeimų bendruomenei „Karkluoja“ (teisinė forma – asociacija) jos nuostatuose numatytai veiklai vykdyti Plungės rajono savivaldybei nuosavybės teise priklausantį pastatą – Mokyklą (unikalus Nr. 6897-0018-1012, registro Nr. 80/37389, pastato pažymėjimas plane 1C2p, bendras plotas 437,22 kv. m, statybos metai 1970), įsigijimo vertė – 54 971,61 Eur, likutinė vertė 2022 m. gruodžio 1 d. – 41 525,62 Eur, finansavimo šaltinis – Savivaldybės biudžeto lėšos, ir kitus inžinerinius statinius – Kiemo statinius (takas – k1; takas – k2; šulinys – k3; šulinys – k4; stoginė – k5; aikštelė – k6; atm. Duobė – k7) (unikalus Nr. 6897-0018-1045, registro Nr. 80/37389), įsigijimo vertė 307,00 Eur, likutinė vertė 2022 m. gruodžio 1 d. – 0,00 Eur, finansavimo šaltinis – Savivaldybės biudžeto lėšos, esančius Lakštingalų g. 28, Karklėnų k., Plungės r. sav., tenkinti gyvenamosios vietovės bendruomenės viešuosius poreikius; žmonių fizinio aktyvumo poreikius per kūno kultūros ir sporto veiklos skatinimą; etninės kultūros, meno kūrėjų ir kultūros darbuotojų poreikius per kultūros ir meno plėtros, kultūrinės edukacijos ar kultūros paveldo apsaugos veiklą.“

1. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją, pasirašyti sprendimo 1 punkte nurodyto turto panaudos sutarties ir perdavimo – priėmimo akto pakeitimus su Plungės rajono Karklėnų kaimo šeimų bendruomene „Karkluoja“.

Savivaldybės meras

SUDERINTA:

Administracijos direktorius Mindaugas Kaunas

Turto skyriaus vedėja Živilė Bieliauskienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Turto skyriaus vyr. specialistė Inga Daublienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2022 M. GRUODŽIO 22 D. SPRENDIMO NR. T1-281 „DĖL PASTATO SUTEIKIMO PANAUDOS TEISE PLUNGĖS RAJONO KARKLĖNŲ KAIMO ŠEIMŲ BENDRUOMENEI „KARKLUOJA““ PAKEITIMO“**

2023 m. vasario 6 d.

Plungė

**1. Parengto teisės akto projekto tikslas.** Pakeisti Plungės rajono savivaldybės tarybos 2022 m. gruodžio 22 d. sprendimo Nr. T1-281 „Dėl pastato suteikimo panaudos teise Plungės rajono Karklėnų kaimo šeimų bendruomenei „Karkluoja““ 1 punktą.

**2. Teisės akto projekto esmė, rengimo priežastys ir motyvai.** 2023 m. sausio 12 d. Plungės rajono Karklėnų kaimo šeimų bendruomenė „Karkluoja“ kreipėsi į Administraciją dėl kitų inžinerinių statinių – Kiemo statinių, esančių Lakštingalų g. 28, Karklėnų k., Plungės r. sav., suteikimo panaudos pagrindais. Vadovaujantis Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo 31 punktu, Plungės rajono savivaldybės taryba sprendžia dėl panaudos suteikimo, todėl Administracija parengė Plungės rajono savivaldybės tarybos 2022 m. gruodžio 22 d. sprendimo Nr. T1-281 „Dėl pastato suteikimo panaudos teise Plungės rajono Karklėnų kaimo šeimų bendruomenei „Karkluoja“ pakeitimo projektą, kuriuo papildo pirminio sprendimo 1 punktą jų prašomais kiemo statiniais.

**3. Kodėl būtina priimti sprendimą, kokių pozityvių rezultatų laukiama.** Efektyvesnis pastato ir infrastruktūros prie jo naudojimas.

**4. Siūlomos teisinio reguliavimo nuostatos.** Papildyti Plungės rajono savivaldybės tarybos 2022 m. gruodžio 22 d. sprendimą Nr. T1-281 „Dėl pastato suteikimo panaudos teise Plungės rajono Karklėnų kaimo šeimų bendruomenei „Karkluoja“ ir pakeisti panaudos sutartį bei perdavimo aktą.

**5. Pateikti skaičiavimus, išlaidų sąmatas, nurodyti finansavimo šaltinius.** Nėra.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybių nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Atsižvelgiant įPlungės rajono Karklėnų kaimo šeimų bendruomenės „Karkluoja“ 2023 m. sausio 12 d. kreipimąsi.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono Karklėnų kaimo šeimų bendruomenei „Karkluoja“.

**11. Kita svarbi informacija.** Nėra.

**12. Numatomo teisinio reguliavimo poveikio vertinimas. (Pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Šis sprendimas nereguliuos naujos teisinių santykių srities.* | *Nenumatoma.* |
| *Teisinei sistemai* | *Numatomas teisinis reguliavimas neprieštarauja įstatymams ir įstatymų įgyvendinamiesiems*  *aktams.* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\*Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Inga Daublienė